№46 «Самал» санаториялық

балабақшасы меңгерушісі

Б.Кайыргалиева

№46 «Самал» санаториялық

балабақшасы инновациялық

әдіскері М.Рахыметова

**Мектепке дейінгі тәрбие мен оқытуға қажетті бағдарламаны**

**қолдану жолдары**

 Қазіргі таңдағы білім берудің заманауи жүйесінде мектепке дейінгі тәрбиелеу және білім беруде әлемдік тәжірибелерді, жаңа бағыттарды жаңа өзгерістерді енгізу қажеттілігі туындап отыр. Балалардың ерте дамуының өзектілігі балаға дұрыс тәрбие мен жас ерекшелігіне сай білім беруге, оның ақыл-ойын, дене бітімін дамытуға, психологиялық саулығын қамтамасыз етуге, еркін ойлай алатын азаматтарды тәрбиелеуге ұмтылуымыз қажет, ол еліміздің және біздің жетістігіміздің жемісі.

 Мектепке дейінгі тәрбие мен оқытудың «Мемлекеттік жалпыға міндетті білім беру стандартына» және типтік оқу жоспарына сәйкес «Өркендеу» авторлық бағдарламасы дайындалған. Бағдаламаның мақсаты мектепке дейінгі балалық шақты отбасымен ынтымақтастық орнату арқылы балалардың жан-жақтыүйлесімді дамуын қаматамасыз ету, интеллектуалдық, физикалық, эмоционалдық және жалпыадамзаттық құндылықтар негізінде балалардың бойына рухани-адамгершілік қасиеттерді сіңіру, жаңа өмірге тез бейімделе алатын ұрпақ тәрбиелеу.

 Әр жас кезеңдеріне сәйкес бала игеруге тиісті білім, іскерлік пен дағдыларды қалыптастыруда бағдарлама мазмұны төмендегідей бағыттарда топтастырылған: «Рухани тәрбие әлемі», «Елтану», «Математика әлемі», «Өнер әлемі», «Зияткерлік әлемі» бойынша жүйеленген. Мазмұндық бағыттрадың өзіндік құрылымы мектеп жасына дейінгі балалардың жас ерекшелік кезеңдерінің танымдық мүмкіндіктеріне сәйкес анықталған. Бұл мазмұндық бағыттар оқу материалын оңтайлы орналастыруға және талқыланатын мәселені жүйелі, бірізді қарастыруға мүмкіндік береді.

 Бағдарламаның тұжырымдамалық негіздемесі – «балалық шақ» құндылығы теориясы мен білім берудің ізгілік қағидаларына және дамыта оқыту ұстанымдарына негізделген. Ұрпақ тәрбиесіндегі ұлы дала ойшылдары Жүсіп Баласағұнның «Ізгілік ілімі», Қожа Ахмет Яссауидің «Хал ілімі», Әл-Фарабидің «Жан қуаты ілімі», Абайдың «Кемел адам», Шәкәрімнің «Шын адам», халық ағартушысы Ы. Алтынсариннің, Алаш қайраткері, ғалым А.Байтұрсынов, Ж.Аймауытов, М.Жұмабаевтың осы күнге дейін маңызын жоймаған ілімдері басшылыққа алынған. Сонымен қатар бағдарламада отандық және шетелдік ғалымдардың заманауй идеялары да ұсынылған.

 №46 «Самал» санаториялық балабақшасында «Елтану әлемі» бағыты бойынша жұмыстар жүргізілуде. Елтану бағытының мақсаты мектепке дейiнгi балаларға түсiнiктi қоғамдық құбылыстар Отанымыз, астанасы, елбасы, рәмiздерi т.б. туралы қарапайым бiлiм бастаулары арқылы қоршаған өмiр жайлы ұғымдарды қалыптастыру, елін, жерін сүйуге, елжандылыққа тәрбиелеу. Осы бағытта мектепке дейінгі тәрбие мен оқытудың үлгілік оқу бағдарламасының «Таным» білім беру саласының, жаратылыстану оқу қызметінде, «Әлеумет» білім беру саласында, қоршаған ортамен таныстыру және экологиялық тәрбие негіздері бойынша пайдалануға арналған. Тәрбие мен оқу қызметінің мазмұны мен тақырыптарын және білім беру үрдісінің басқа да компонеттерін жаңарту бағытында тәжірибеде қолдануға тиімді ***«Салауатты ұрпақ»*** әдістемелік құралы құрастырылып, Нұр-Сұлтан қаласының білім беруді жаңғырту орталығы қалалық оқу-әдістемелік Сараптамалық кеңес отырысында қаралып ресубликалық деңгейде қолдануға жолданды.

 Жаратылыстану және қоршаған ортамен таныстыру, экологиялық тәрбие беруге арналған арнайы дайындалған дамытушы ойындардың жеткіліксіздігі, оған қажетті құралдар мен көрнекіліктердің тапшылығы, оқу қызметінде балалармен бірге жүргізілетін дамытушы ойындардың жүйеленбегендігі, тәрбиешілерге арналған нұсқаулықтардың болмауы проблеманың бар екенін айғақтайды. Осы мәселелердің шешемін табу мақсатында «Салауатты ұрпақ» дамытушы ойындары құрастырылған. Өйткені, болашақ ұрпақтың салауаттылығы қоршаған ортамен, табиғатпен, өзі өмір сүретін ортасымен қамқорлықпен, мейірімділікпен тығыз байланыста қарастырудың маңызы зор.

 Дамытушы ойындардың мақсаты тірі және өлі табиғат туралы, табиғатта өзін ұстау туралы ережелерін сақтау және қоршаған орта туралы таным-түсініктерін дамыту, табиғатқа сүйіспеншілікпен қарап, қамқорлық жасай білетін салауатты ұрпақ тәрбиелеу. Дамытушы ойындар күнделікті бақылау, ойын, еңбек, ұйымдастырылған оқу қызметінде іс-әрекеттің алуан түрлерін өзгертіп, алмастыра отырып жүзеге асырылады. Бағдарламаның мазмұнына сәйкес ойындардың арнайы сериясы берілген.

 Дамытушы ойындар арқылы бала қоршаған ортаны біледі – ол түс, пішін, заттар арасындағы кеңістік және сандық қатынастарды үйренеді. Сонымен қатар, баланың зейінін, логикалық ойлауды, қолдың моторикасын дамытуға көмектеседі. «Өсімдіктер әлемі» ойынның көмегімен моториканы (сурет салу), логиканы (артқы жағында кеңестердің көмегімен) дамытуға, баланың сөздік қоры артады, ой-өрісі кеңейеді. Бұл ұзақ уақытқа балаларды қызықтырудың оңай, еркін және пайдалы жақсы тәсілі.

 Ересектер мен мектепалды даярлық топтары үшін, «Астана самалы саябағы» ойыны - бұл баланың қабылдау дағдыларын дамытатын және сөйлеуді дамытуды ынталандыратын көңілді және қызықты ойын. Осы ойын арқылы бала оқуға, жазуға және арифметикаға қажетті дағдыларға ие болады. Бұл ойында аудиторияның ауызша және есту қабылдауы маңызды рөл атқарады. Көру жадысын, кеңістіктік және логикалық ойлауды дамытады. Сонымен қатар, бірлескен әлеуметтік дағдыларды дамытуға ықпал етеді.

 Әрі ойын, әрі жаттығу ретіндегі дамытушы ойындар сериялары әсіресе, психологиялық тұрғыдан баланың рухани жай-күйінің үйлесімді дамуына көмектеседі.

 Бұл ойындарды Өскемен қаласындағы №13 "Дария" балабақшасында ерекше білім беруді қажет ететін балалармен (сөйлеу дағдысы бұзылған, аутизм тб) жұмыс жасауда психолог мамандар қолдану тиімді екен көрсетті.

 Педагог-психологтың жұмысында нақты дамытушы ойындардың қолдануы, бұл ойындардың ерекшелігі, бірнеше тәсілдерінің болуы ерекше балалармен жұмыс жасауда ұтымды болып табылады. Осы орайда, балалардың танымдық қабілеттері артып, белгілі бағыттағы жұмыстардың нәтижелі болуын қамтамасыз етеді.

 Мектепке дейінгі шақ адам өміріндегі ең маңызды ке­зең болып келеді. Өйт­кені осы кезде баланың бойын­дағы табиғи бар дарындылық жан-жақты дами бастайды.­  Сондықтан осы шақта бала­лар­мен анағұрлым жан-­жақ­ты дамытушылық әре­кеттер жүйелі жүргізілсе, жұмыс сон­­ша­лық­ты нәтижелі болады.